A Bizottság 624/1999/EK rendelete
(1999. március 23.)
a mezőgazdasági átváltási árfolyamoknak a cukorágazatban történő alkalmazására vonatkozó különleges részletes szabályok megállapításáról szóló 1713/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1148/98/EK bizottsági rendelettel [1] módosított, a cukorágazat piacának közös szervezéséről szóló, 1981. június 30-i 1785/81/EGK tanácsi rendeletre [2] és különösen annak 8. cikke (5) bekezdésére, 9. cikke (6) bekezdésére és 36. cikke (6) bekezdésére,
tekintettel az euróval kapcsolatos agrimonetáris rendelkezések megállapításáról szóló, 1998. december 15-i 2799/98/EK tanácsi rendeletre [3] és különösen annak 9. cikkére,
mivel a 2799/98/EK rendelet az euró bevezetéséből következő új agrimonetáris rendelkezéseket állapít meg; mivel a mezőgazdasági átváltási árfolyamok cukorágazatban történő alkalmazására vonatkozó különleges részletes szabályok megállapításáról szóló, legutóbb az 59/97/EK rendelettel [4] módosított, 1993. június 30-i 1713/93/EGK rendelet [5] által elfogadott egyes meghatározó ügyleti tények alkalmazása indokolatlanul bonyolulttá vált a nem részes tagállamok árfolyamainak napi változása következtében; mivel a meghatározó ügyleti tények alkalmazását egyszerűsíteni kell a rendszer hatékony nyilvántartása és a 2799/98/EK rendelet 3. cikkében meghatározott feltételek betartása érdekében;
mivel az e rendeletben foglalt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
Az 1713/93/EK rendelet melléklete a következőképpen módosul:
1. Az V. pont helyébe a következő szöveg lép:
"V. Tárolási költségek kompenzációs rendszere
Az 1785/81/EGK rendelet 8. cikkében foglalt tárolási díj. | Az adott mennyiség az 1998/78/EGK rendelet 12. cikke értelmében történő értékesítésének hónapját követő hónap első napján érvényes árfolyam." |
2. A VIII. pont helyébe a következő szöveg lép:
"VIII. A vegyiparban használt termékek után járó termelési visszatérítés
Az 1785/81/EGK rendelet 9. cikkének (3) bekezdésében foglalt termelési visszatérítés. | A visszatérítési igazolás iránti kérelemnek az illetékes hatóságokhoz történő beérkezésének napja után egy hónappal az 1729/78/EGK rendelet értelmében érvényes árfolyam." |
3. A X. pont helyébe a következő szöveg lép:
"X. Kiigazítási támogatás a finomító ipar számára
Az 1785/81/EGK rendelet 9. cikke (4) bekezdésének b) pontjában foglalt támogatás. | Az adott nyerscukor-mennyiség finomításának hónapját követő hónap első napján, a finomítást végző tagállam tekintetében érvényes árfolyam." |
2. cikk
Ez a rendelet az Európai Közösségek Hivatalos Lapjában történő kihirdetésének napján lép hatályba.
Az 1. cikk 1. és 2. pontját 1999. január 1-jétől kell alkalmazni. Az 1. cikk 3. pontját 1999. március 1-jétől kell alkalmazni.
Az érdekelt felek kérelmére azonban az e rendelet által hatályon kívül helyezett rendelkezéseket kell alkalmazni az e rendelet alkalmazásának napja és hatálybalépésének napja közötti időszakban végzett műveletekre.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. március 23-án.